Гулистон (деҳа, н. Ҷаббор Расулов)

Гулистон (собиқ Қуланбош, то 29.3.12) — деҳа дар ҷамоати деҳоти Деҳмойи ноҳияи Ҷаббор Расулов. Аз Гулистон то маркази ҷамоат 4 км, то маркази ноҳия 13 км; роҳ асфалтпӯш. Аҳолиаш 4216 нафар (2017).

 Иқтисод 
Деҳа 2 мактаби таҳсилоти миёнаи умумӣ, хонаи саломатӣ, 3 ошхона, тӯйхона, 3 осиёби хусусӣ, 4 нуқтаи фурӯши сӯзишворӣ, масҷиди панҷвақта, устохонаи таъмири автомобил ва нуқтаҳои савдои хусусӣ дорад. Соҳаҳои асосии хоҷагӣ: пахтакорӣ, чорводорӣ, боғдорӣ ва сабзавоткорӣ. Заминҳо аз чоҳҳои амудӣ обёрӣ мешаванд. Дар ҳудуди Гулистон 16 хоҷагии хурди деҳқонӣ мавҷуд аст.

 Шахсиятҳои маъруф 
Механизатори хидматнишондодаи Тоҷикистон Нуриддин Собиров дар ҳамин деҳа таваллуд шудааст.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Ҷаббор Расулов
Гурӯҳ:Ҷамоати Деҳмой